**Transpordiamet**

Valge 4, 11413 Tallinn

*kontakt: maade projektijuht Riin Kodu,* *riin.kodu@transpordiamet.ee*

Teie 17.05.2024 Meie 04.06.2024 nr 006

**Vastuskiri Teie edastatud täiendatud pakkumisele Jõe kinnisasjast maaeralduse omandamiseks**

Tartus, 04.06.2024

Võttes arvesse LRY OÜ’le teadaolevaid asjaolusid seoses Roadplan OÜ poolt koostatud eelprojekti nr 20085-3 „Tartu põhjapoolse ümbersõidu eelprojekt“ elluviimiseks vajalike maaeralduste riigile omandamise protseduuriga esitab LRY OÜ esitab käesolevaga nõustumuse Teie 17.05.2024 kirjaga nr 8-3/23-028/8086-10 esitatud täiendatud pakkumisega Jõe kinnisasjast (Tähtvere küla, Tartu linn, Tartu maakond, kinnistu registriosa nr 1465204) maaeralduse (Jõe kinnisasjast välja jagatud ning moodustatud eraldiseisev 3 Jõhvi-Tartu-Valga tee katastriüksus katastritunnusega 79301:001:1395, pindala 19 124 m2) omandamiseks tingimustel, et

1. riigile omandatava Jõe kinnisasjast (Tähtvere küla, Tartu linn, Tartu maakond, kinnistu registriosa nr 1465204) tehtava maaeralduse (katastritunnusega 79301:001:1395) võõrandamise müügi- ja asjaõigusleping sõlmitakse hiljemalt 31.08.2024 ja
2. riigile omandatavale kinnisasjale (3 Jõhvi-Tartu-Valga tee katastriüksus katastritunnusega 79301:001:1395) seatakse maaeralduse omandamise lepinguga samaaegselt Põhja-Jõe kinnisasja igakordse omaniku kasuks Jõe kinnisasjalt (katastritunnusega 79301:001:1393) üle riigile omandatava 3 Jõhvi-Tartu-Valga tee kinnisasja Põhja-Jõe kinnisasjale (katastritunnusega 79301:001:1394) juurdepääsu tagav servituut (sh kokkulepe selgepiiriliselt määratletud servituudiala paiknemisega riigile omandataval kinnisasjal ja kokkulepe omandaja kulul servituudialale juurdepääsutee rajamise tähtajalise kohustuse kohta)\*;

\* LRY OÜ hinnangul on juurdepääsu tagava servituudi seadmise võimalikuks alternatiiviks Jõe kinnisasjast maaeralduse (katastritunnusega 79301:001:1395) omandamise lepingus sisalduv täiendav kokkulepe omandaja kulul Põhja-Jõe kinnistule juurdepääsuks Jõe kinnisasjalt (katastritunnusega 79301:001:1393) üle riigile omandatava 3 Jõhvi-Tartu-Valga tee kinnisasja Põhja-Jõe kinnisasjale (katastritunnusega 79301:001:1394) kulgeva avalikult kasutatava teelõigu rajamise tähtajalise kohustuse kohta.

Juurdepääsu tagava servituudi seadmise ja servituudi alusel kasutatava juurdepääsutee tähtajalise rajamise kokkuleppe (või ka alternatiivselt Jõe ja Põhja-Jõe kinnisasju ühendava avalikult kasutatava teelõigu rajamise tähtajaline kohustuse) vajadus on LRY OÜ hinnangul põhjendatud krediidiasutuste poolt tagatisvaradele esitatavate kriteeriumite kohase ja perspektiivis Põhja-Jõe kinnisasjale ehitusõiguse taotlemiseks eeltingimusena nõutava juurdepääsuõiguse olemasolu osas õiguskindluse tagamiseks.

Lugupidamisega,

(allkirjastatud digitaalselt)

Liis Neemre

LRY OÜ, juhatuse liige